《黻廷老伯大人殉节志挽》
明代·王佐

盛代褒忠典，贤侯义烈彰。至今传昔岭，如古奋沙场。

俎豆春秋茂，旂常姓字光。浣花祠庙在，幽韵起松篁。

作者简介：元明间广东南海人，字彦举。与孙蕡齐名，结诗社于南园，开抗风轩以延一时名士，时谓构辞敏捷，王不如孙；句意沉著，孙不如王。元末为何真掌书记，劝真降明。洪武六年征为给事中，以不乐枢要，乞归。有《听雨轩集》、《瀛洲集》。